Parafilio

Parafilio (el la greka παρά (para) = apud kaj φιλία (philia) = amo/amoro) estas psikiatria kaj seksologia termino kiu signas seksajn kondutojn konsideritajn kiel deviaj. Ĝi povas ankaŭ nomi seksajn kutimojn kiuj estas "neordinaraj" kaj ne kongruas kun la socia normo.

La vorto parafilio estas kreita por ke anstataŭigi la vorton perversio.

Se la parafilia allogo aŭ fantasmo ne estas kondamninda, iuj ekstremaj praktikoj povas esti eksterleĝaj en kelkaj socioj.

Laŭ la Diagnoza kaj Statistika Manlibro de Mensaj Malordoj (DSM) de la Usona Asocio pri Psikiatrio, samseksemo estis konsiderita kiel parafilio (kodo 302.0) ĝis 1973; ekde tiam ĝi ne plu konsideriĝas patologia malsano, sed normala vivstila variaĵo.Kafka MP (1996): artikolo "Therapy for Sexual Impulsivity: The Paraphilias and Paraphilia-Related Disorders" (angle: "Terapio por seksa impulsiveco: la parafilioj kaj parafili-rilataj malordoj"), en la faka gazeto Psychiatric Times. 13 (6). Novjorko: eldonejo MJH Associates.

 Kelkaj parafilioj 
 fetiĉismo: seksumado celante senvivajn objektojn
 pedofilio: seksumado celante infanojn
 zoofilio: seksumado celante bestojn
 nekrofilio: seksumado celante kadavrojn
 rigardismo aŭ vojerismo: spionado de senvestiĝantaj aŭ amorantaj personoj
 ekshibicio: montriĝado de sia nuda korpo, precipe de generaj organoj, en publikaj lokoj, laŭeble al vasta publiko, aŭ publika seksumado kun kunulo (fenomeno estas malsama de nudismo, ĉar nudisto ne celas seksuman ekscitiĝon)
 katenado aŭ katenumado: ligado kaj katenado de subigitulo
 masoĥismo: doloriĝado (fizike aŭ psiĥe)
 sadismo: dolorigado de aliulo (fizike aŭ psiĥe)
 koprofilio

 Notoj kaj referencoj 

 Vidu ankaŭ 
 Klasifiko Internacia de Malsanoj (KIM) de la Monda Organizaĵo pri Sano (MOS)
 Diagnoza kaj Statistika Manlibro de Mensaj Malordoj (DSM) de la Usona Asocio pri Psikiatrio